Načrtovanje postavitve ogrevalnega sistema in odločitev zanj pri novogradnji sledi v zadnji, tretji gradbeni fazi. Prva faza gradnje hiše vsebuje fazo planiranja, druga surova gradbena dela, v tretji pa so vključena notranja gradbena dela.
To je faza, kjer so temelji, zidovi in streha že postavljena, zato se lahko lotimo notranjih del. Med drugim notranja dela obsegajo vse od inštalacijskih del, polaganja estrihov, talnih oblog, slikopleskarskih del do vgradnje notranjih vrat in opreme. Tu v času načrtovanja inštalacijskih del v poštev pride tudi odločitev o vrsti ogrevanja, nakupu kurilne naprave in izdelava kotlovnice.